Document ID: 32004R1361

UREDBA KOMISIJE (ES) št. 1361/2004
z dne 28. julija 2004
o spremembi uredbe (ES) št. 1518/2003, ki določa način izvajanja ureditve izvoznih certifikatov na področju svinjskega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975, ki določa skupno organizacijo trgov na področju svinjskega mesa (1), in zlasti člena 8(2) in člena 13(12),
ob upoštevanju naslednjega:
(1)
Gospodarski pogoji na izvoznih trgih svinjskega mesa so zelo raznoliki in tako zahtevajo večje razlikovanje pogojev, pod katerimi so podeljena izvozna nadomestila za izdelke tega sektorja. Za boljše doseganje ciljev pri prilagajanju načina dodeljevanja količin, ki se lahko izvozijo z nadomestilom, in učinkovitosti pri uporabi razpoložljivih sredstev v skladu členom 13(2) Uredbe (EGS) št. 2759/75, je potrebno razširiti okoliščine, ki so predvidene v členu 3(4) Uredbe Komisije (ES) št. 1518/2003 (2), v katerih lahko Komisija v predvidenem obdobju za presojo po prejetju zahtev sprejme ukrepe za omejevanje izdajanja ali sprejemanja zahtev za izvozne certifikate. Prav tako je potrebno določiti, da so lahko ti ukrepi sprejeti glede na končne cilje.
(2)
Zato je potrebno spremeniti Uredbo (ES) št. 1518/2003.
(3)
Ukrepi te uredbe so v skladu z mnenjem Upravljalnega odbora za svinjsko meso -
SPREJELA NASLEDNJO UREDBO:
Člen 1
Člen 3 Uredbe (ES) št. 1518/2003 se spremeni kot sledi:
(1)
Odstavek 4 se nadomesti z naslednjim besedilom:
„4. Kadar bi izdajanje izvoznih certifikatov povzročilo, ali bi lahko povzročilo preseganje razpoložljivih proračunskih sredstev ali izčrpanje največjih količin, ki se lahko z nadomestilom izvozijo v zadevnem obdobju, in ob upoštevanju omejitev iz člena 13(11) Uredbe (EGS) št. 2759/75, ko ne bi bilo več možno zagotoviti neprekinjenega izvoza v preostanku tega obdobja, lahko Komisija:
(a)
določi edinstven odstotek za sprejetje zahtevanih količin;
(b)
zavrne zahteve, za katere izvozni certifikati še niso bili odobreni;
(c)
začasno prekine sprejemanje zahtev po izvoznih certifikatih za obdobje največ petih delovnih dni in si pridržuje možnost podaljšanja tega obdobja, kar bi bilo določeno v skladu s postopkom iz člena 24(2) Uredbe (EGS) št. 2759/75.
V primeru iz prve alinee točke (c) so zahteve po izvoznih certifikatih, ki so predložene v obdobju začasne prekinitve, nesprejemljive.
Ukrepi iz prve alinee se lahko sprejmejo ali spremenijo po kategoriji izdelka in po končnem cilju.“
(2)
Vstavi se naslednji odstavek 4a:
„4a. Ukrepi, ki so določeni v odstavku 4, se lahko prav tako sprejmejo, kadar se povpraševanje po izvoznih certifikatih nanaša na količine, ki presegajo, ali bi lahko presegale količine običajnega pretoka za enega od končnih ciljev, ali če izdajanje zahtevanih certifikatov predstavlja nevarnost špekulacij, izkrivljanja konkurence med izvajalci ali motenj zadevnih izmenjav ali skupnega trga“.
Člen 2
Ta uredba stopi v veljavo tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. julija 2004

Labels: 3
17